**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 18.05.2019, ora 08.00 – 19.05.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 19.05.2019, ora 7.00**

**RÂURI**

**Institutul Naţional de Hidrologie şi Gospodărire a Apelor (I.N.H.G.A.) a emis la 18.05.2019, la ora 12.30, atenţionarea hidrologică nr.15 – COD GALBEN, valabilă în intervalul 18.05.2019, ora 13.00-19.05.2019, ora 14.00, vizând producerea de scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri cu posibile depășiri ale COTELOR DE ATENŢIE** pe râurile din bazinele hidrografice: Vişeu, Iza, Someşul Mare - bazin superior şi afluenţii din bazinele mijlociu şi inferior,Mureş – bazin superior amonte s.h. Glodeni**,** Niraj**,** Buzău – bazin superior şi afluenţii din bazinul mijlociu, Râmnicu Sărat– bazin superior,Putna – bazin superior şi afluenţii din bazinele mijlociu şi inferior**,** Trotuş – bazin superior şi afluenţii din bazinele mijlociu şi inferior, Bistriţa – bazin superior şi afluenţii din bazinele mijlociu şi inferior**,** Moldova – bazin superior şi afluenţii din bazinele mijlociu şi inferior, Suceava – bazin superior şi afluenţii din bazinele mijlociu şi inferior**,** Jijia– bazin superior şi afluenţii din bazinele mijlociu şi inferior, Bârlad – bazin superior şi afluenţii din bazinele mijlociu şi inferior, Başeu**,** Prut– afluenţii mici aferenţi sectorului din amonte de confluenţa cu râul Jijia, afluenţii mici ai Siretului– aval de acumularea Calimăneşti**, cu probabilitate de producere și intensitate mai mare ȋn intervalul 18.05.2019, orele 18:00–24:00 pe unele râuri mici din judeţele: Bacău, Neamţ, Suceava şi Botoşani.**

Această atenţionare hidrologică a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:* ***BACĂU, BISTRIŢA-NĂSĂUD, BOTOŞANI, BRAŞOV, BUZĂU, COVASNA, GALAŢI, HARGHITA, IAŞI, MARAMUREŞ, MUREŞ, NEAMŢ, SUCEAVA, VASLUI şi VRANCEA*** *(15 prefecturi) – COD GALBEN.*

**Debitele au fost** **în creștere, ca urmare a** precipitațiilor căzute în interval și propagării pe râurile din bazinele hidrografice: Siret, Prut, Crasna, Barcău, bazinele superioare ale Crișului Repede, Târnavelor, Oltului și pe cele din Dobrogea și numai prin propagare pe cursurile inferioare ale Someșului și Mureșului.

Pe celelalte râuri debitele au fost, în general, în scădere.

Datorită precipitaţiilor sub formă de aversă cu caracter torențial căzute în interval şi propagării s-au produs scurgeri importante pe versanţi, torenţi, pâraie, viituri rapide pe râurile mici din bazinele Crasna, Barcău, unii afluenți mici ai Someșului aval Dej și ai Siretului, cu creşteri semnificative de niveluri și debite și depăşirea izolată a COTELOR DE ATENŢIE.

**Se situează peste:**

**-COTA DE INUNDAȚIE** râul Prut la stația hidrometrică Stânca aval (300+69)-jud. BT, datorită deversărilor controlate din acumulare Stânca Costești;

-**COTELE DE ATENȚIE** râurile la următoarele stații hidrometrice: Moravița – Moravița (250 +30)-jud. TM, Prut – Oroftiana (370+12)-jud. BT, Oancea (440+13)-jud. GL.

În interval s-au situat peste COTELE DE ATENȚIE râurile la următoarele stații hidrometrice: Nădaș – Aghireșu (100+10)-jud. CJ, Almaș – Almașu (160+45)-jud. SJ, Agrij – Românași (100)-jud. SJ, Crasna – Șimleul Silvaniei (300+38)-jud. SJ și Răcăciuni – Răcăciuni (250)-jud. BC.

Debitele se situează în jurul și peste normalele lunare multianuale, exceptând râurile din bazinele hidrografice: Vedea, Râmnicu Sărat, Putna, Suceava, bazinele mijlocii și inferioare ale Argeșului, Ialomiței, Moldovei și Bârladului, afluenții Prutului și râurile din Dobrogea, unde se situeaza la valori cuprinse între 40 – 90% din acestea.

**Debitele vor fi în creștere, ca urmare a** precipitațiilor sub formă de aversă prognozate și propagării pe râurile din bazinele hidrografice: Crasna, Barcău, Crișuri, Bega, Timiș, Bârzava, Caraș, Nera, Cerna, Siret, Prut și bazinul inferior al Mureșului, iar pe celelalte râuri vor fi în general în scădere.

Sunt posibile scurgeri importante pe versanți, torenți, pâraie, viituri rapide pe râurile mici cu posibile efecte de inundații locale și creșteri de debite și niveluri pe unele râuri din nordul, estul și sud–vestul ţării, cu posibile depășiri ale **COTELOR DE APĂRARE,** datorită precipitațiilor torențiale sub formă de aversă prognozate.

Se va menține peste **COTA DE INUNDAȚIE** râul Prut la stația hidrometrică Stânca aval (300+60)-jud. BT datorită deversării controlate din acumularea Stânca Costești și peste **COTELE DE ATENȚIE** la stațiile hidrometrice Oroftiana (370+90)-jud. BT și Oancea (440+5)-jud. GL.

**DUNĂRE**

**Debitul la intrarea în ţară** (secţiunea Baziaş) în intervalul 18-19.05.2019 **a fost în creștere, având valoarea de 9100 m3/s**, peste media multianuală a lunii **mai (7250 m3/s).**

**În aval de Porţile de Fier debitele au fost în creștere.**

**Debitul la intrarea în ţară** (secţiunea Baziaş) **va fi** **staţionar (9100 m3/s).**

**În aval de Porţile de Fier debitele vor fi relativ staţionare la Gruia şi în creștere pe sectorul Calafat–Tulcea.**

**2.** **Situaţia meteorologică în intervalul 18.05.2019, ora 08.00 –19.05.2019, ora 06.00**

**Administraţia Naţională de Meteorologie (A.N.M.) a emis la 18.05.2019, la ora 10.00, atenţionarea meteorologică nr. 26, astfel:**

**-informare meteorologică în intervalul 18.05.2019, ora 10:00-21.05.2019, ora 10:00:** „**în cea mai mare parte a țării, vor fi perioade cu instabilitate atmosferică ce se va manifesta prin averse ce vor avea și caracter torențial, frecvente descărcări electrice, intensificări ale vântului cu aspect de vijelie și grindină. Cantitățile de apă vor depăși, în perioade scurte de timp sau prin acumulare, 15...25 l/mp și pe arii restrânse 35...40 l/mp**.”

**-COD GALBEN în intervalul 18.05.2019, ora 12:00 –19.05.2019, ora 06:00, - cantități de apă însemnate, instabilitate atmosferică accentuată: „în Moldova și în zona Carpaților Orientali se vor semnala averse torențiale, frecvente descărcări electrice, vijelii și grindină. Cantitățile de apă vor depăși 25 l/mp și pe arii restrânse 40...50 l/mp.**”

Aceastăatenţionare meteorologicăa fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:*

*-toate prefecturile (42 de prefecturi)-informare meteorologică;*

*-****BACĂU, BISTRIŢA-NĂSĂUD, BOTOŞANI, BRAŞOV, BUZĂU, COVASNA, GALAŢI, HARGHITA, IAŞI, MARAMUREŞ, MUREŞ, NEAMŢ, PRAHOVA, SUCEAVA, VASLUI şi VRANCEA*** (16 prefecturi)– *COD GALBEN.*

**În ţară,** vremea a fost ușor mai caldă decât în mod obișnuit la această dată în majoritatea regiunilor. Cerul a fost variabil, cu înnorări temporar accentuate în estul, centrul, nord-vestul țării, iar noaptea și în vest. Mai ales în cursul zilei au fost averse ce au avut și caracter torențial, frecvente descărcări electrice și intensificări de scurtă durată ale vântului (cu rafale de până la 72 km/h - Botoșani), în Moldova, local în Dobrogea, Muntenia și Transilvania și izolat în Crișana și Banat. Cantitățile de apă au fost însemnate, depășind izolat 40 l/mp (până la 45 l/mp în județul Bihor și până la 44 l/mp în județul Bacău). Temperaturile maxime s-au încadrat între 17 grade la Joseni și Toplița și 28 de grade la Constanța, iar la ora 06.00 se înregistrau valori termice cuprinse între 8 grade la Miercurea Ciuc și Sfântu Gheorghe (jud. Covasna) și 18 grade la Sulina și Gura Portiței. În primele ore ale zilei și noaptea în Oltenia, Muntenia, Banat și Transilvania izolat a fost ceață.

**Observație:** de ieri dimineață, de la ora 06.00, au fost în vigoare 9 avertizări cod portocaliu și 23 de atenționări cod galben pentru fenomene meteorologice periculoase imediate, emise după cum urmează: CNPM 4 atenționări cod galben și 4 avertizări cod portocaliu, 2 pentru Muntenia și 2 pentru Moldova, SRPV Constanța 5 atenționări cod galben și 1 avertizare cod portocaliu, SRPV Bacău 2 atenționări cod galben și 3 avertizări cod portocaliu, SRPV Timișoara 6 atenționări cod galben și 1 avertizare cod portocaliu, SRPV Cluj-Napoca 4 atenționări cod galben, SRPV Craiona 1 atenționare cod galben, iar SRPV Sibiu 1 atenționare cod galben.

**La Bucureşti,** vremea a fost apropiată de normal sub aspect termic. Cerul a fost variabil, iar vântul a suflat slab și moderat. Temperatura maximă a fost de 26 de grade la toate stațiile meteorologice, iar la ora 06.00 se înregistrau 11 grade la Băneasa, 13 grade la Afumați și 14 grade la Filaret.

**3. Prognoza meteorologică în intervalul 19.05.2019, ora 08.00 –20.05.2019, ora 8.00**

**În ţară, vremea** va deveni caldă în majoritatea regiunilor, dar **va fi în continuare instabilă.** Cerul va fi variabil, cu **înnorări temporar accentuate și se vor semnala averse, frecvente descărcări electrice și intensificări de scurtă durată ale vântului, posibil cu aspect de vijelie, cu precădere după-amiaza în estul și nordul țării și pe arii restrânse în celelalte regiuni, iar spre seară și noaptea în special în sud-vestul, vestul și, parțial, centrul țării. Ploile vor avea și caracter torențial, local se vor înregistra cantități de apă mai însemnate și căderi de grindină.** Temperaturile maxime se vor încadra între 21 de grade pe litoral și 30 de grade în Lunca Dunării, iar cele minime vor fi cuprinse între 10 și 17 grade.

**La Bucureşti** vremea va fi caldă pentru această perioadă. Cerul va fi variabil, cu înnorări mai accentuate spre seară și la începutul nopții, dar condițiile de ploaie de scurtă durată și descărcări electrice vor fi reduse. Vântul va sufla slab și moderat. Temperatura maximă va fi de 28...29 de grade, iar cea minimă de 14...16 grade.

***II. CALITATEA APELOR***

**Pe râurile interioare**

**A.N.A.R.** informează că la 18.05.2019, între orele 20:00-21:00, la o stație de pompare din municipiul Reghin, jud. Mureș, ce aparține companiei Aquserv S.A. Sucursala Reghin, s-au blocat pompele, iar apele pluviale și menajere au fost evacuate direct în Canalul Morii (curs de apă necadastrat, afluent de dreapta al râului Mureș). Se va reveni cu informații.

Pe fluviul Dunărea și pe Marea Neagră nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

Nu au fost semnalate evenimente deosebite.

**2. În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA DE COMUNICARE ȘI RESURSE UMANE**